Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 562

2. bitumenes ásványokból nyert olajok tiofénezett szulfonsavjai, amelyeket egyes olajpalák száraz desztillációját követő kénsavas kezeléssel nyernek és gyógyszertári felhasználásra szántak. Teljes kéntartalmuk általában magasabb, mint 9 tömeg%; ezek sói, különösen a kalciumsók, ugyancsak ide tartoznak. 3824 90 15 Ioncserélők Lásd a 38.24 vtsz. HR Magyarázata (B) részének hatodik bekezdés (14) pontját. Ide tartoznak a szulfonált szén, illetve bizonyos agyag alapú ioncserélők is, ha olyan speciális kezelésnek vetették alá azokat, amelynek során (főként kationos) ioncserélőként alkalmazhatókká váltak; ilyen a glaukonit is, amely tengeri eredetű homokos márgából nyert alumínium-szilikát gél. Főként vízlágyításra használják. Az ugyanilyen célra alkalmazott egyéb termékek montmorillonit és kaolinit alapúak. Ezen alszám alá tartoznak a szintetikus ioncserélők is, mint a mesterséges zeolit, valamint az alumínium-oxid és szilikagél alapúak is. Nem tartoznak ide:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes